Anders Jørgen Bjørndalen

Anders Jørgen Bjørndalen (født 23. mars 1928 i Holmestrand, død 14. januar 1989) var en norsk teolog.

Bjørndalen var sønn av ingeniør Thomas Jørgen Bjørndalen (1892–1984) og Aurora Kristine Bettum (1893–1965). Han ble student i 1946 og cand. theol. fra Menighetsfakultetet i 1955. Fra 1956 til 1959 oppholdt han seg i Wuppertal og Göttingen i Tyskland for å studere gammeltestamentlig teologi. Fra 1962 til 1964 var han forskningsstipendiat for NAVF, og fra 1965 stipendiat ved Menighetsfakultetet, hvor han ble lektor i 1971. I 1982 tok han doktorgraden med en avhandling om Untersuchungen zur allegorischen Rede der Propheten Amos und Jesaja.

Bjørndalen deltok i utgivelsen av en kommentar over Første Mosebok (1970) og skrev en lærebok i Eksegese av hebraiske teskter fra Det gamle testamente (1973).

 Kilder 
 Prester i den Norske kirke og andre teologiske kandidater. Oslo: Land og kirke, 1974.

 Eksterne lenker 

Kategori:Norske lutherske prester
Kategori:Det teologiske menighetsfakultet
Kategori:Personer fra Holmestrand kommune